د هرات سرپرست والي او د ټاپي پروژې عمومي رییس محمد مراد امانوف د ټاپي پروژې د چارو چټکتیا په تړاو خبرې کړې دي. د هرات ولایت مقام مطبوعاتي دفتر پر خپله اېکس پاڼه لیکلي، چې امانوف په دې کتنه کې ویلي، چې د افغانستان په خاوره کې د ګازو د نل غځولو چارې په چټکۍ سره روانې دي او تر اوسه درې کیلو متره نل غځول شوی دی. ورته‌مهال د هرات سرپرست والي د دې پروژې د چټک پرمختګ لپاره د اړینو اسانتیاوو برابرولو په برخه کې د هر اړخیزې همکارۍ ډاډ ورکړی دی.